**18/2022.**

**JEGYZŐKÖNYV**

*Üllés Nagyközségi Önkormányzat Képviselő-testületének*

*2022. október 11-i munkaterv szerinti, nyílt üléséről*

*Tfik-ban való rögzítés: 2022. október*

**Mellékletek:**

1.)Meghívó

2.) Jelenléti ívek

3.) Beszámoló a lejárt határidejű határozatok végrehajtásáról

4.) Rendelet-tervezet - a temetőről és a temetkezés rendjéről szóló 14/2022.(VIII.5.)önkormányzati rendelet módosításáról

5.) Üllés Nagyközségi Önkormányzat 18/2022.(IX.07.)önkormányzati rendelete

a temetőről és a temetkezés rendjéről szóló 14/2022.(VIII.5.)önkormányzati rendelet módosításáról

6.) Az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól” szóló 13/2021.(X.19.) önkormányzati rendelet függelékének módosítása

- Az önkormányzat tulajdonában lévő ingatlanok hasznosításának felülvizsgálata

Előadó: Nagy Attila Gyula polgármester

7.) Döntés az Ipari területek bérbeadásáról

Előadó: Nagy Attila Gyula polgármester

8.) Forrás-4 szennyvíz-Közmű Önkormányzati Társulás megszüntetése — megszűnés időpontjának módosítása

Előadó: Nagy Attila Gyula polgármester

9.) A Homokháti Kistérség Többcélú Társulása Szociális Szolgáltatástervezési Koncepciója felülvizsgálatának véleményezése és elfogadása

Előadó: Nagy Attila Gyula polgármester

10.) Közbeszerzési eljárás megindítása – „Üllés Nagyközség belterületi vízrendezés III. ütem – 2021.

11.) Pénzügyi- és Ügyrendi Bizottság jegyzőkönyve

Üllés Nagyközségi Önkormányzat Képviselő-testületének

2022. október 11-i munkaterv szerinti, nyílt ülésén meghozott

**H A T Á R O Z A T O K**

**133/2022(X.11.)önkormányzati határozat** 5.o.

**Tárgy:** A Képviselőtestület 2022. október 11-i munkaterv szerinti, nyílt ülésének napirendi pontja

**134/2022.(X.11.)önkormányzati határozat** 6.o.

**Tárgy**: Tájékoztató lejárt határidejű képviselőtestületi határozatok végrehajtásáról

**135/2022.(X.11.) önkormányzati határozat**  8.o.

**Tárgy** Az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól” szóló 13/2021.(X.19.) önkormányzati rendelet Függelékének módosítása

**136/2022.(X.11.) önkormányzati határozat** 10.o.

**Tárgy:** Döntés a 490/4 helyrajzi számú ipari terület bérbeadásáról

**137/2022. (X. 11.) önkormányzati határozat** 10.o.

**Tárgy:** Döntés a 490/5 helyrajzi számú ipari terület bérbeadásáról

**138/2022. (X. 11.) önkormányzati határozat** 11.o.

**Tárgy:** Döntés a 490/7 helyrajzi számú ipari terület bérbeadásáról

**139/2022. (X. 11.) önkormányzati határozat** 12.o.

**Tárgy:** Döntés a 490/2 és 490/3 helyrajzi számú ipari területek bérbeadásáról

**140/2022.(X.11.)önkormányzati határozat**  13.o.

**Tárgy:** Forrás-4 Szennyvíz-Közmű Önkormányzati Társulás megszüntetése — megszűnés időpontjának módosítása

**141/2022. (X. 11.) önkormányzati határozat** 14.o.

**Tárgy:** A Homokháti Kistérség Többcélú Társulása Szociális Szolgáltatástervezési Koncepciója felülvizsgálatának véleményezése és elfogadása

**142/2022.(X.11.)önkormányzati határozat**  15.o.

**Tárgy**: Közbeszerzési eljárás megindítása **– „**Üllés Nagyközség belterületi vízrendezés III. ütem - 2021*”*

**143/2022. (X.11.)önkormányzati határozat**  17.o.

**Tárgy:** Zárt ülés elrendelése

Üllés Nagyközségi Önkormányzat Képviselő-testületének

2022. október 11-i munkaterv szerinti, nyílt ülésén megalkotott

**R E N D E L E T E K**

**18/2022.(X.12.)ÖNKORMÁNYZATI RENDELETE**  7.o.

A TEMETŐRŐL ÉS A TEMETKEZÉS RENDJÉRŐL SZÓLÓ 14/2022.(VIII.5.)ÖNKORMÁNYZATI RENDELET MÓDOSÍTÁSÁRÓL

**Jegyzőkönyv**

Készült: az Üllés Nagyközségi Önkormányzat Képviselőtestületének 2022. október 11-i munkaterv szerinti, nyílt ülésén.

Helye: Polgármesteri Hivatal, Tárgyaló

Jelen vannak: Nagy Attila Gyula polgármester, Juhász Attila alpolgármester, Dudás János és Meszesné Volkovics Szilvia képviselők

Távolmaradását előzetesen jelezte: Dr. Faragó-Mészáros Judit, Fodorné Bodrogi Judit és Mészáros Marcell képviselő

Tanácskozási joggal meghívottak közül jelen van:

Dr. Borbás Zsuzsanna jegyző, Czékus Péter műszaki ügyintéző

Jegyzőkönyvvezető: Balogh Márta igazgatási előadó

Nagy Attila Gyula polgármester: köszönti a nyílt ülés résztvevőit.

A Jelenléti ív alapján megállapítja, hogy a Képviselőtestület 7 tagjából 4 fő jelen van, így az ülést határozatképesnek nyilvánítja és azt megnyitja.

Javasolja a napirendek meghívó szerinti elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**133/2022.(X.11.)önkormányzati határozat**

**Tárgy:** A Képviselőtestület 2022. október 11-i munkaterv szerinti, nyílt ülésének napirendi pontjai

**H A T Á R O Z A T**

Üllés Nagyközségi Önkormányzat Képviselőtestülete a Képviselőtestület 2022. október 11-i munkaterv szerinti, nyílt ülésének napirendjét az alábbiak szerint határozza meg:

**1)Beszámoló a lejárt határidejű határozatok végrehajtásáról**

Előadó: Nagy Attila Gyula polgármester

**2.)** **Rendelet-tervezet – a temetőről és a temetkezés rendjéről szóló 14/2022.(VIII.5.) önkormányzati rendelet módosításáról**

Előadó: Nagy Attila Gyula polgármester

**3.)**

**-Az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól” szóló 13/2021.(X.19.) önkormányzati rendelet függelékének módosítása**

**- Az önkormányzat tulajdonában lévő ingatlanok hasznosításának felülvizsgálata**

Előadó: Nagy Attila Gyula polgármester

**Aktuális kérdések**

**4.) Döntés az Ipari területek bérbeadásáról**

Előadó: Nagy Attila Gyula polgármester

**5.) Forrás-4 szennyvíz-Közmű Önkormányzati Társulás megszüntetése — megszűnés időpontjának módosítása**

Előadó: Nagy Attila Gyula polgármester

**6.) A Homokháti Kistérség Többcélú Társulása Szociális Szolgáltatástervezési Koncepciója felülvizsgálatának véleményezése és elfogadása**

Előadó: Nagy Attila Gyula polgármester

**7.)** **Közbeszerzési eljárás megindítása – „Üllés Nagyközség belterületi vízrendezés III. ütem – 2021.**

Előadó: Nagy Attila Gyula polgármester

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**1.) Napirend**

**Beszámoló a lejárt határidejű határozatok végrehajtásáról**

Előadó: Nagy Attila Gyula polgármester

*(az előterjesztés a jegyzőkönyv 3. számú melléklete)*

Nagy Attila Gyula polgármester: mindenki megkapta az előterjesztést. Ebben szerepelnek azok a határozatok, amelyeket a testület az előző munkaterv szerinti ülésen meghozott, illetve azok végrehajtása is. Kérdés, észrevétel van-e?

Kérdés, észrevétel? Amennyiben nincs, javasolja a határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**134/2022.(X.11.)önkormányzati határozat**

**Tárgy**: Tájékoztató lejárt határidejű képviselőtestületi határozatok végrehajtásáról

**H A T Á R O Z A T**

Üllés Nagyközség Képviselőtestülete a „Tájékoztató lejárt határidejű képviselőtestületi határozatok végrehajtásáról” szóló polgármesteri beszámolót áttekintette, és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**2.) Napirend**

**Rendelet-tervezet – a temetőről és a temetkezés rendjéről szóló 14/2022.(VIII.5.) önkormányzati rendelet módosításáról**

Előadó: Nagy Attila Gyula polgármester

*(az előterjesztés a jegyzőkönyv 4. számú melléklete)*

Nagy Attila Gyula polgármester: a rendelet-tervezet anyagát a képviselőknek megküldték

Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének.

Dudás János PÜB elnöke: a bizottság a tervezet melléklet szerinti elfogadásával egyetért.

Nagy Attila Gyula polgármester: kérdés, észrevétel van-e? Ha nincs, javasolja a rendelet-tervezet elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi rendeletet alkotja:

ÜLLÉS NAGYKÖZSÉGI ÖNKORMÁNYZAT 18/2022.(X.12.) ÖNKORMÁNYZATI RENDELETE A TEMETŐRŐL ÉS A TEMETKEZÉS RENDJÉRŐL SZÓLÓ 14/2022.(VIII.5.)ÖNKORMÁNYZATI RENDELET MÓDOSÍTÁSÁRÓL

*(a rendelet teljes szövegét az 5. sz. melléklet tartalmazza)*

**3.) Napirend**

**-Az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól” szóló 13/2021.(X.19.) önkormányzati rendelet függelékének módosítása**

**- Az önkormányzat tulajdonában lévő ingatlanok hasznosításának felülvizsgálata**

Előadó: Nagy Attila Gyula polgármester

*(az előterjesztés a jegyzőkönyv 6. számú melléklete)*

Nagy Attila Gyula polgármester: a munkaterv szerint terjesztették be a napirendet, a nagyterjedelmű előterjesztést a képviselők megkapták.

Az anyagot a Pénzügyi- és Ügyrendi Bizottság is áttekintette és egy kis módosítással javasolja elfogadni. Átadja a szót a bizottság elnökének.

Dudás János PÜB elnöke: a bizottság a 2 határozati javaslatot tartalmazó előterjesztés elfogadásával akként ért egyet, hogy a határozati javaslat – II.-t egy későbbi ülésen tárgyalják részletesen – és azt részletes ismeretek birtokában – a vagyonelemek egyenkénti áttekintésével - fogadják majd el.

Nagy Attila Gyula polgármester: egy előre egyeztetett időpontban, akár egy informális megbeszélésen tekintsék át a vagyonelemeket pl. a „Kincsek a nap alatt” rendszer segítségével projektorral kivetítve, a terület besorolásának, jelenlegi hasznosításának, értékének megjelölésével – így tudnak megalapozott döntést hozni.

Egyeztessenek egy időpontot most az informális megbeszélés megtartására.

Behívja Czékus Péter műszaki ügyintézőt.

*Czékus Péter műszaki ügyintéző megérkezik az ülésterembe*

Nagy Attila Gyula polgármester: ismerteti Czékus Péterrel a korábban elmondottakat az informális ülésre vonatkozó döntéselőkészítésre vonatkozóan. Mikorra tud felkészülni Czékus Péter?

Czékus Péter műszaki ügyintéző: jövő hétre.

Dr. Borbás Zsuzsanna jegyző: ő kedd-szerda-csütörtök továbbképzésen van.

Nagy Attila Gyula polgármester: legyen akkor 24-én, hétfőn 14 órától. Addigra fel tudnak készülni akár kérdésekkel is az előterjesztés 2. melléklete szerint – az ebben rögzítettek a hasznosítható, forgalomképes vagyonelemek.

Dr. Borbás Zsuzsanna jegyző: a 2. melléklet maradna a könyvszerinti értékkel kiegészítve - egy új előterjesztéssel.

Nagy Attila Gyula polgármester: kérdés, észrevétel van-e? Amennyiben nincs, úgy javasolja „Az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól” szóló 13/2021.(X.19.) önkormányzati rendelet függelékének módosítása” tárgyú határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**135/2022.(X.11.) önkormányzati határozat**

**Tárgy** Az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól” szóló 13/2021.(X.19.) önkormányzati rendelet Függelékének módosítása

**H A T Á R O Z A T**

Üllés Nagyközségi Önkormányzat Képviselőtestülete „Az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól” szóló 13/2021. (X. 19.) önkormányzati rendelet módosított függelékét az **előterjesztés 1. melléklete szerint** elfogadja.

Határidő: azonnal

felelős: Fáncsik Judit pénzügyi-gazdálkodási csoportvezető

Erről jegyzőkönyvi kivonaton értesítést kap:

1)Nagy Attila Gyula polgármester

2) Dr. Borbás Zsuzsanna jegyző

3) Fáncsik Judit pénzügyi-gazdálkodási csoportvezető

4.) Czékus Péter műszaki ügyintéző

5) Irattár

Nagy Attila Gyula polgármester: javasolja, hogy a határozati javaslat II-t most vegyék le a napirendről, abban döntést ne hozzanak, arról majd egy későbbi időpontban megalapozott információk birtokában döntsenek.

A Képviselőtestület a javaslattal egyhangúan egyetért.

**4.) Napirend**

**Döntés az Ipari területek bérbeadásáról**

Előadó: Nagy Attila Gyula polgármester

*(az előterjesztés a jegyzőkönyv 7. sz. melléklete)*

Nagy Attila Gyula polgármester: a képviselőknek az előterjesztést megküldték, melyet a Pénzügyi- és Ügyrendi Bizottság is tárgyalt – átadja a szót a bizottság elnökének.

Dudás János PÜB elnöke: a bizottság az előterjesztésben foglalt határozati javaslatok elfogadását támogatja.

Nagy Attila Gyula polgármester: 5 ingatlan talált gazdára, 2 ingatlan még nem – ezekre egy újabb ajánlattételi felhívást tesznek közzé. A pályázók megfeleltek a feltételeknek, vállalják a kifizetést.

Dr. Borbás Zsuzsanna jegyző: most arról dönt a testület, hogy kik a nyertesek. A bérleti szerződést majd akkor tudják aláírni, ha a közreműködő hatóság és az irányító hatóság azt jóváhagyja. A Magyar Államkincstárnak sürgősséggel fogják benyújtani a változásbejelentés iránti kérelmet. Valószínűleg több hónap mire a jóváhagyás meglesz.

Nagy Attila Gyula polgármester: 2 éve „szívatja” őket a MÁK.

Dr. Borbás Zsuzsanna jegyző: ő egyeztetett a MÁK egyik ügyintézőjével, hogy a DOMA-FOOD Bt. pályázata kapcsán még inkább sürgős lenne a jóváhagyásuk mielőbbi megérkezése, a kérésnek ezt a kiegészítését írásban is megteszik. A MÁK és az irányító hatóság jóváhagyása után tudják a szerződéseket megkötni.

Nagy Attila Gyula polgármester: kérdés, észrevétel van-e? Amennyiben nincs, úgy javasolja elsőként a 490/4 helyrajzi számú ipari terület bérbeadásáról szóló határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**136/2022.(X.11.) önkormányzati határozat**

**Tárgy:** Döntés a 490/4 helyrajzi számú ipari terület bérbeadásáról

**H A T Á R O Z A T**

1. Üllés Nagyközségi Önkormányzat Képviselő-testülete az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól szóló 13/2021. (X. 19.) önkormányzati rendelet 13. § (3) bekezdése alapján úgy határoz, hogy az önkormányzat tulajdonát képező 490/4 helyrajzi számú kivett ipari, gazdasági terület megnevezésű ingatlant bérbe adja a Direkt-Gáz Kft. részére határozott, 5 éves időtartalomra, 542,- Ft/m2 áron.
2. A Képviselő-testület felhatalmazza a polgármestert arra, hogy a bérleti szerződés tervezetet (az előterjesztés melléklete) a közreműködő hatóság és irányító hatóság jóváhagyását követően aláírja.

**Határidő:** 1. pont esetén azonnal

2. pont esetén KSZ, IH jóváhagyó engedély napja

**Felelős:** Nagy Attila Gyula polgármester

 Dr. Borbás Zsuzsanna jegyző

 Czékus Péter műszaki ügyintéző

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Czékus Péter műszaki ügyintéző
4. Irattár

Nagy Attila Gyula polgármester: javasolja a 490/5 helyrajzi számú ipari terület bérbeadásáról

szóló határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**137/2022. (X. 11.) önkormányzati határozat**

**Tárgy:** Döntés a 490/5 helyrajzi számú ipari terület bérbeadásáról

**H A T Á R O Z A T**

1. Üllés Nagyközségi Önkormányzat Képviselő-testülete az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól szóló 13/2021. (X. 19.) önkormányzati rendelet 13. § (3) bekezdése alapján úgy határoz, hogy az önkormányzat tulajdonát képező 490/5 helyrajzi számú kivett ipari, gazdasági terület megnevezésű ingatlant bérbe adja a VL Sped Trans Kft. részére határozott, 5 éves időtartalomra, 542,- Ft/m2 áron.
2. A Képviselő-testület felhatalmazza a polgármestert arra, hogy a bérleti szerződés tervezetet (az előterjesztés melléklete) a közreműködő hatóság és irányító hatóság jóváhagyását követően aláírja.

**Határidő:** 1. pont esetén azonnal

2. pont esetén KSZ, IH jóváhagyó engedély napja

**Felelős:** Nagy Attila Gyula polgármester

 Dr. Borbás Zsuzsanna jegyző

 Czékus Péter műszaki ügyintéző

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Czékus Péter műszaki ügyintéző
4. Irattár

Nagy Attila Gyula polgármester: javasolja a 490/7 helyrajzi számú ipari terület bérbeadásáról

szóló határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**138/2022. (X. 11.) önkormányzati határozat**

**Tárgy:** Döntés a 490/7 helyrajzi számú ipari terület bérbeadásáról

**H A T Á R O Z A T**

1. Üllés Nagyközségi Önkormányzat Képviselő-testülete az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól szóló 13/2021. (X. 19.) önkormányzati rendelet 13. § (3) bekezdése alapján úgy határoz, hogy az önkormányzat tulajdonát képező 490/7 helyrajzi számú kivett ipari, gazdasági terület megnevezésű ingatlant bérbe adja a DOMA-FOOD Bt. részére határozott, 5 éves időtartalomra, 543,- Ft/m2 áron.
2. A Képviselő-testület felhatalmazza a polgármestert arra, hogy a bérleti szerződés tervezetet (az előterjesztés melléklete) a közreműködő hatóság és irányító hatóság jóváhagyását követően aláírja.

**Határidő:** 1. pont esetén azonnal

2. pont esetén KSZ, IH jóváhagyó engedély napja

**Felelős:** Nagy Attila Gyula polgármester

 Dr. Borbás Zsuzsanna jegyző

 Czékus Péter műszaki ügyintéző

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Czékus Péter műszaki ügyintéző
4. Irattár

Nagy Attila Gyula polgármester: javasolja a 490/2 és a 490/3 helyrajzi számú ipari területek bérbeadásáról szóló határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**139/2022. (X. 11.) önkormányzati határozat**

**Tárgy:** Döntés a 490/2 és 490/3 helyrajzi számú ipari területek bérbeadásáról

**H A T Á R O Z A T**

1. Üllés Nagyközségi Önkormányzat Képviselő-testülete az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól szóló 13/2021. (X. 19.) önkormányzati rendelet 13. § (3) bekezdése alapján úgy határoz, hogy az önkormányzat tulajdonát képező 490/2 és 490/3 helyrajzi számú kivett ipari, gazdasági terület megnevezésű ingatlanokat bérbe adja a Rá-Drótos Kft. részére határozott, 5 éves időtartalomra, 542,- Ft/m2 áron.
2. A Képviselő-testület felhatalmazza a polgármestert arra, hogy a bérleti szerződés tervezetet (az előterjesztés melléklete) a közreműködő hatóság és irányító hatóság jóváhagyását követően aláírja.

**Határidő:** 1. pont esetén azonnal

2. pont esetén KSZ, IH jóváhagyó engedély napja

**Felelős:** Nagy Attila Gyula polgármester

 Dr. Borbás Zsuzsanna jegyző

 Czékus Péter műszaki ügyintéző

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Czékus Péter műszaki ügyintéző
4. Irattár

**5.) Napirend**

**Forrás-4 szennyvíz-Közmű Önkormányzati Társulás megszüntetése — megszűnés időpontjának módosítása**

Előadó: Nagy Attila Gyula polgármester

*(az előterjesztés a jegyzőkönyv 8. sz. melléklete)*

Nagy Attila Gyula polgármester: az előterjesztést megkapták, melyet a Pénzügyi- és Ügyrendi Bizottság is tárgyalt – átadja a szót a bizottság elnökének.

Dudás János PÜB elnöke: a bizottság a határozati javaslatban foglaltak elfogadását javasolja.

Dr. Borbás Zsuzsanna jegyző: a módosítást cégbírósági bejegyzés okán kell megtenni.

Nagy Attila Gyula polgármester: kérdés, észrevétel van-e? Amennyiben nincs, úgy javasolja a határozati javaslatban foglaltak jóváhagyását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**140/2022.(X.11.)önkormányzati határozat**

**Tárgy:** Forrás-4 Szennyvíz-Közmű Önkormányzati Társulás megszüntetése — megszűnés időpontjának módosítása

**H A T Á R O Z A T**

Üllés Nagyközség Önkormányzatának Képviselő-testülete megtárgyalta a „*Forrás-4 Szennyvíz-Közmű Önkormányzati Társulás megszüntetése — megszűnés időpontjának módosítása*” tárgyú írásos előterjesztést és a 1012022. (V. 21.) önkormányzati határozatát a következők szerint módosítja:

1. A Képviselő-testület a Magyarország helyi önkormányzatairól szóló 2011. évi CLXXXIX. törvény 42. § 5. pontjában biztosított jogkörében eljárva úgy döntött, hogy **a Társulást —** a határozat Mellékletét képező megszüntető megállapodással **2022. október 31. napjával jogutód nélkül** — **megszünteti.**
2. A Képviselő-testület felhatalmazza a polgármestert a *módosított* megszüntető megállapodás aláírására és felkéri a szükséges intézkedések megtételére.

**Határidő:** határozat megküldésére: azonnal**.**

 megállapodás aláírására: 2022. október 15.

**Felelős:** Nagy Attila Gyula polgármester

 Dr. Borbás Zsuzsanna jegyző

Erről jegyzőkönyvi kivonaton értesítést kap:

1. Nagy Attila Gyula polgármester
2. Fodor Imre elnök, Forrás-4 Társulás
3. Dr. Borbás Zsuzsanna jegyző
4. Fáncsik Judit pénzügyi-gazdálkodási csoportvezető
5. Irattár

**6.) Napirend**

**A Homokháti Kistérség Többcélú Társulása Szociális Szolgáltatástervezési Koncepciója felülvizsgálatának véleményezése és elfogadása**

Előadó: Nagy Attila Gyula polgármester

*(az előterjesztés a jegyzőkönyv 9. sz. melléklete)*

Nagy Attila Gyula polgármester: az előterjesztés anyagát a képviselőknek megküldték.

Kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozati javaslatot hozza:

**141/2022. (X. 11.) önkormányzati határozat**

**Tárgy:** A Homokháti Kistérség Többcélú Társulása Szociális Szolgáltatástervezési Koncepciója felülvizsgálatának véleményezése és elfogadása

**H A T Á R O Z A T**

1.) Üllés Nagyközségi Önkormányzat Képviselőtestülete *„A Homokháti Kistérség Többcélú Társulása Szociális Szolgáltatástervezési Koncepciója felülvizsgálatának**véleményezése és elfogadása”* tárgyú előterjesztést és a Szociális Szolgáltatástervezési Koncepció felülvizsgálatának tervezetét megismerte, megtárgyalta; az abban foglalt célokkal, fejlesztési feladatokkal egyetért; érdemi véleményt, továbbá módosítási, kiegészítési javaslatot a koncepció tervezetéhez nem fűz; mindezekre tekintettel a társulás Szociális Szolgáltatástervezési Koncepciójának felülvizsgálatát a melléklet szerinti tartalommal, változtatás nélkül elfogadja.

**Felelős:** 1./ pontra: Nagy Attila Gyula polgármester

**Határidő:** azonnal, megtárgyalásra és a kivonat megküldésére: 2022.10.31.

**Beszámolásra:** 2022. novemberi Kt.

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Mórahalmi Polgármesteri Hivatal és általa a Homokháti Kistérség Többcélú Társulása
4. Homokháti Szociális Központ intézményvezetője
5. Irattár

**7.) Napirend**

**Közbeszerzési eljárás megindítása – „Üllés Nagyközség belterületi vízrendezés III. ütem – 2021.**

Előadó: Nagy Attila Gyula polgármester

*(az előterjesztés a jegyzőkönyv 10. sz. melléklete)*

Nagy Attila Gyula polgármester: az előterjesztés anyagát a képviselőknek megküldték. Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének.

Dudás János PÜB elnöke: a bizottság az előterjesztésben foglalt határozati javaslat elfogadásával egyetért.

Nagy Attila Gyula polgármester: kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozati javaslatot hozza:

**142/2022.(X.11.)önkormányzati határozat**

**Tárgy**: Közbeszerzési eljárás megindítása **– „**Üllés Nagyközség belterületi vízrendezés III. ütem - 2021*”*

**H A T Á R O Z A T**

1. Üllés Nagyközségi Önkormányzat Képviselőtestülete a TOP-2.1.3-16 jelű, Települési környezetvédelmi infrastruktúra-fejlesztések tárgyú felhívásra benyújtott, Üllés Nagyközség belterületi vízrendezés III. ütem-2021. című projekt esetében a közbeszerzési eljárás megindítását támogatja.
2. A Képviselőtestület felhatalmazza Nagy Attila Gyula polgármestert, hogy a beruházás esetében a közbeszerzési eljárást kezdje meg, illetve folytassa le.

**Határidő:** azonnal

**Felelős**: Papp Ágnes pályázati ügyintéző

Erről jegyzőkönyvi kivonaton értesítést kap:

1) Nagy Attila Gyula polgármester

2) Dr. Borbás Zsuzsanna jegyző

3) Fáncsik Judit pénzügyi-gazdálkodási csoportvezető

4) Irattár

Nagy Attila Gyula polgármester: hogy állnak a közbeszerzéssel egyébként?

Czékus Péter műszaki ügyintéző: holnap hívhatja a katasztrófavédelem jogi osztályát, ők adják ki a létesítési engedélyt. A tervező szerint minden rendben van. A tervezői költségvetés készítésével megvárja a létesítési engedélyt. Ezután jöhet a kiviteli terv, melynek elkészülte után lehet elindítani a közbeszerzést.

Nagy Attila Gyula polgármester: megnyerték a Napos piac felújítási, bővítési pályázatot. Jelen pillanatban kb. 20 milliónyi önerőt kellene még hozzátenni, nem teszik hozzá. Pofátlan módon elszálltak az építőipari árak.

Dr. Borbás Zsuzsanna jegyző: szeretné jelezni, hogy készül az intézményekre lebontott költségcsökkentést célzó intézkedési terv, melynek elfogadásáról vagy a testület fog dönteni, vagy egy polgármesteri utasításban jelenik az meg. Az intézményvezetők az előzetes javaslataikat megtették.

Igyekeznek a gáz- és a villamosenergia fogyasztást minimálisra csökkenteni. A feleslegessé vált eszközeiket, amelyek az önkormányzati munkához nem szükségesek, értékesíteni kívánják. Az intézmények nyitvatartását úgy állapítják meg, hogy az a lehető legoptimálisabb legyen mindenkinek. Ezek az intézkedések egy hosszabb folyamat részei lesznek. Sajnos nem látják előre, hogy pár hónap múlva mekkora összegű számlák érkeznek.

Nagy Attila Gyula polgármester: elég sok döntést, intézkedést kell meghozni a közeljövőben. A legnagyobb területű intézményük a művelődési ház, ahol most még megpróbálják a napelemkapacitást kimaxolni, a gázfűtés addig, amíg nagyon hideg nem lesz, nem indul el. A könyvtár kötelező feladat, kultúrára nagyon kevés normatívát kapnak. Mindentől függetlenül a civil közösségek „életben tartásához” a művelődési ház működtetése fontos. Az Erdei Iskola bezárásra kerül november 1-től 2023. március 31-ig. Erdei Iskolai programok lezárultak, következőre csak jövő év májusában indulnak el. A Napos piac épületét temperálják kb. 10 fokra, hogy a vizesblokk el ne fagyjon. Egyelőre ott semmit nem terveznek. Ha magánszemély mégis kivenné a művelődési ház nagytermét, vagy a Napos piac épületét, akkor önkormányzati piaci áron fizetné meg a rezsiköltséget. Az Alkotóház működéséről még nem született végleges döntés, a kerámiaszakkör még megy, a citerások a kultúrba mennek, csakúgy, mint a folkműhely.

Meszesné Volkovics Szilvia képviselő: ő beszélt Tanács Zoltánnal, a kerámiaszakkör igyekszik befejezni a folyamatban lévő munkákat, és addig állnak le, amíg szükséges.

Nagy Attila Gyula polgármester: a Polgármesteri Hivatalban minimális gázfogyasztás van, ami a Házasságkötő teremre és a hátsó vizesblokkokra koncentrálódik. Minden irodában hőmérő kerül kihelyezésre. Hány fok lesz tartva?

Dr. Borbás Zsuzsanna jegyző: 18 fok.

Nagy Attila Gyula polgármester: a nyitvatartáson még gondolkodnak. Jelentős áram megtakarítást várnak, nem használják a világítást, vagy csak mértékkel, áramtalanítanak minden nap. A fűtési rendszer „H” tarifán van, ami egyelőre marad. 2021-ben kb. 1 millió Ft volt a villanyszámla, elsősorban a kormányablak miatt lett ilyen magas. A kormányhivatal negyedévente bérleti díjat fizet az önkormányzatnak. A művelődési ház nyitvatartásában gyökeres változást terveznek, 12 órától 20 óráig lenne nyitva, szombaton pedig zárva tartana. A 9 személyes Mercedes Vitot millió Ft-os áron adták el. Felhívta a tanyagondnokok figyelmét arra, hogy igyekezzenek megtartani a munkájukat és próbáljanak meg ésszerűen spórolni. Értékesítésre kerülnek a feleslegessé váló műszaki eszközök, amelyek régóta kihasználatlanok. A polgármesterekkel egyeztetett, akik közvilágítás ügyben 2 álláspontot képviselnek: van, aki kikapcsoltatná és van, aki, nem. Ő egyelőre az utóbbi mellett teszi le a voksát. Mindig is szem előtt tartották a hatékony működést. Minden intézményben megtörténtek a nyílászáró cserék, a hőszigetelés, a szociális tagintézményt kivéve minden intézményen felszerelésre kerültek a napelemek. Közvilágításból nem adna le, a migrációs válság miatt. A rezsiválsággal szinte egyidejűleg jön egy gazdasági válság, aminek a hatásait még nem látják tisztán. Ha egy ilyen állapotban lévő lakosságot még azzal is sújtanak, hogy éjszaka sötét van az utcákon, akkor az „utolsó kapcsolja le a villanyt” állapot következne, amit nagyon nem szeretne. Lehet, hogy a jelenleg 3 millió Ft helyett lesz 15 millió Ft a közvilágítás, de ő akkor sem szeretné leállítani. Lehetne akár minden második közvilágítási égőt kicsavarni, de annak munkálatai többmillió Ft-ba kerülnek.

Meszesné Volkovics Szilvia képviselő: rövidíteni a közvilágítási időszakon nem lehet?

Nagy Attila Gyula polgármester: nem oszt-szoroz a számla összegében, minimális lenne a megtakarítás.

Dudás János PÜB elnöke: a közvilágítás lekapcsolásának sok veszélye van.

Nagy Attila Gyula polgármester: volt korábban egy közvilágításfejlesztést célzó pályázati program, amelyhez nem csatlakoztak, 25 %-os megtakarítást eredményezett volna, viszont 70-80 milliós önerő kellett volna hozzá. A megtérülés hosszú idő lett volna.

Több sikeres pályázati eredményről is beszámolhat. Nyert az Üllés-Forráskút közötti kerékpárút, az Erdei Iskola és Siposmalom közötti kerékpárút építési pályázat, valamint a Szabadság téri park fejlesztésére irányuló pályázatuk.

Dr. Borbás Zsuzsanna jegyző: elküldték a Dalerd Zrt részére a 242 m3 lágylombos tűzifa iránti megrendelésüket, a mai napig még nem érkezett rá válasz. Megállapodás, szerződés még nem készült. Nem kaptak még ajánlatot a szállításra vonatkozóan sem. A fát 2023. február 15-ig kell kiosztani. Ha valaki addig krízishelyzetbe kerül, van fa, tudnak segíteni.

Nagy Attila Gyula polgármester: kéri a jelenlévőket, hogy ha tudomásuk van krízishelyzetbe került személyről, családról, azonnal jelezzék azt.

Nyílt ülésben további kérdés, észrevétel van-e? Amennyiben nincs, úgy az elkövetkezendő témákra figyelemmel zárt ülés megtartását javasolja, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**143/2022. (X.11.)önkormányzati határozat**

**Tárgy:** Zárt ülés elrendelése

**H A T Á R O Z A T**

Üllés Nagyközségi Önkormányzat Képviselőtestülete – figyelemmel Magyarország helyi önkormányzatairól szóló 2011. évi CLXXXIX. törvény 46.§ (2) bekezdésére – zárt ülés megtartását rendeli el.

Erről jegyzőkönyvi kivonaton értesítést kap:

1.) Nagy Attila Gyula polgármester

2.) Dr. Borbás Zsuzsanna jegyző

3.) Irattár

Nagy Attila polgármester: megköszöni a részvételt, a nyílt ülést 10 óra 40 perckor bezárja.

K.m.f.

Nagy Attila Gyula Dr. Borbás Zsuzsanna

polgármester jegyző